Diari Oficial de la Generalitat Valenciana


Sumari del DOGV 4289, del 10-07-2002 (2002/7118)

ACORD de 27 de maig de 2002, de la Comissió Territorial d'Urbanisme de València, relatiu a la modificació puntual del Pla Parcial Sector .E. de Xirivella.
----------------------------------------------------------------------------------------------------------------------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7118


Data del document
:   27-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xirivella
    * pla d'urbanisme

ACORD de 27 de maig de 2002, de la Comissió Territorial d'Urbanisme de València, relatiu a la modificació puntual del Pla Parcial Sector ?E- de Xirivella. [2002/X7118]
  
Vist l'expedient remés per l'Ajuntament de Xirivella referit a la Modificació Puntual del Pla Parcial Sector ?E- i d'acord amb els següents:
  
Antecedents de fet
  
Primer. El projecte es va sotmetre a informació pública mitjançant acord del ple municipal, de data 20 de setembre de 2001. Després del pertinent període d'exposició pública, el qual es va donar a conéixer mitjançant anunci en el DOGV, de data 20 de novembre de 2001, i en el diari Levante, de data 9 de novembre de 2001, es va aprovar provisionalment pel ple de l'Ajuntament en sessió de 21 de febrer de 2002.
  
Segon. El projecte consta de memòria informativa, memòria justificativa, plans d'informació i d'ordenació.
  
Tercer. Es tracta de la modificació de diversos aspectes relatius a l'esmentat pla parcial, en concret:
  
- Desviació d'una línia d'alta tensió que creua el Sector de forma que el seu traçat no invadisca la superfície ocupada per la dotació escolar confrontant amb el Sector - Col·legi Públic Ramón y Cajal-.
  
- Com a conseqüència de l'anterior es modifica l'ordenació del sector, si bé el vial principal es manté, se suprimix un vial transversal ubicat en el límit este.
  
Es reubica una part de la zona verda que existia en la proposta original i es trasllada al costat de la rotonda ubicada en la zona nord, així com les superfícies susceptibles d'edificació.
  
En concret en una de les illes es modifica el coeficient d'ocupació i passa del 75% al 100% per a poder mantindre les edificabilitats originals marcades pel Pla Parcial.
  
Quart. Durant la tramitació de l'expedient s'ha sol·licitat informe dels organismes següents:
  
Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports.
  
En data 23 de gener de 2002 es rep informe favorable de la Divisió de Carreteres de la Conselleria d'Obres Públiques, Urbanisme i Transports.
  
Cinqué. Xirivella té un Pla General d'Ordenació Urbana aprovat definitivament per la Comissió Territorial d'Urbanisme en data 28 de novembre de 1989.
  
L'Homologació i Pla Parcial del Sector E de dit Pla General va ser aprovat definitivament el 9 de maig de 2000.
  
El posterior Programa per a l'Actuació Integrada del sector va ser aprovat per l'Ajuntament, i es adjudicatària la mercantil Sierra Valira, SL, propietària única dels terrenys inclosos en el Sector, i es va aprovar, al seu torn, el projecte d'urbanització així com el de reparcel·lació presentats per dita mercantil.
  
Sisé. La Comissió Informativa de la Comissió Territorial d'Urbanisme de València, en la sessió del dia 22 de maig de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. En el quadre següent es realitza la comparació dels paràmetres urbanístics de l'ordenació vigent i la modificada així com la comprovació del compliment dels estàndards de dotacions públiques establits en el Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
A la vista del quadre anterior s'entén suficientment acreditat el compliment dels estàndards aplicables al sector.
  
A més s'entén justificat l'augment de superfície de dotacions públiques amb el qual en mantindre l'edificabilitat, es millora la proporció de dites dotacions i es complix l'article 55 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística .
  
Tercer. Així mateix s'han de tindre en compte els aspectes següents:
  
1. S'han de complir les condicions de limitació d'arbrat i prohibició de construcció d'edificis i instal·lacions industrials en l'àmbit de protecció de la línia elèctrica modificada, àmbit que correspon a una franja de 12,80 m per a la zona del circuit de 132KV i 13,30 m per a la zona del circuit de 220 KV, comptats des de l'eix del traçat de la línia, segons establix l'article 162 del Reial Decret 1.955/2000.
  
2. La modificació parcial de la zona verda existent en el sector s'entén d'escassa entitat i en conjunt es millora la proporcionalitat de les dotacions públiques respecte de la superfície edificable tal com es comprova en el quadre adjunt.
  
Quart. Les determinacions contingudes en la Modificació del Pla Parcial es consideren correctes de forma general, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La modificació comporta una diferent qualificació o ús urbanístic de zones verdes anteriorment previstes, per la qual cosa requerix informe previ del Consell Superior d'Urbanisme ?substituït per informe del conseller d'Obres Públiques, Urbanisme i Transports, previ informe de la Comissió Territorial d'Urbanisme, en aplicació de la disposició transitòria novena de la Llei Reguladora de l'Activitat Urbanística?, de conformitat amb el que establix l'article 55.4 de l'esmentada Llei.
  
No es considera necessari el dictamen del Consell Jurídic Consultiu de la Comunitat Valenciana previst en l'article 10.e de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, ja que la modificació no té per objecte una diferent zonificació o ús urbanístic de zones verdes previstes en el Pla, sinó que la modificació té un altre objecte o finalitat i d'esta deriva o és conseqüència la diferent zonificació o ús urbanístic de les zones verdes.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat fins ara, la Comissió Territorial d'Urbanisme, en sessió realitzada el 27 de maig de 2002, acorda:
  
Aprovar definitivament la Modificació Puntual del Pla Parcial del Sector ?E- de Xirivella.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de el sendemà de la data d'haver rebut la present notificació.
  
Tot això, sense perjuí que es puga exercir qualsevol altre recurs que s'estime oportú.
  
València, 27 de maig de 2002.- El secretari de la Comissió Territorial d'Urbanisme: José Manuel Palau Navarro.